**கோலாலம்பூர் பறவை பூங்கா**; (மலாய்: *Taman Burung Kuala Lumpur*; ஆங்கிலம்: *Kuala Lumpur Bird Park*) என்பது மலேசியா, கோலாலம்பூர் மாநகரில் உள்ள ஒரு பறவைப் பூங்காவாகும். இந்தப் பறவைப் பூங்காவின் பரப்பளவு 20.9 ஏக்கர்கள் (8.5 ha). இது ஒரு பிரபலமான சுற்றுலாத் தலமாக உள்ளது. 

ஒவ்வொரு வருடமும் இந்தப் பறவை பூங்காவிற்குச் சராசரியாக 200,000 பார்வையாளர்கள் வருகிறார்கள். இது தேசியப் பள்ளிவாசல் மற்றும் மலேசிய காவல்துறை அருங்காட்சியகத்திற்கு அருகில் புக்கிட் அமான் எனும் இடத்திற்கு அருகில் கோலாலம்பூரின் ஏரிப் பூங்காவிற்கு *(Lake Gardens)* அருகில் அமைந்து உள்ளது. 

இந்த பறவைகள் பூங்காவில் 3000-க்கும் மேற்பட்ட பறவை இனங்கள் உள்ளன. இதில் சுமார் 200-க்கும் அதிகமான பறவையினங்கள் உள்ளன. இந்தப் பறவைப் பூங்காவில் 90% உள்ளூர்ப் பறவைகள் மற்றும் 10% ஆஸ்திரேலியா, சீனா, ஆலந்து, இந்தோனேசியா, நியூ கினி, தான்சானியா மற்றும் தாய்லாந்து போன்ற நாடுகளில் இருந்து கொன்டு வரப்பட்டவை.

வரலாறு
------

இந்தப் பறவைகள் பூங்கா, 60 எக்டேர்கள் (150 ஏக்கர்கள்) கோலாலம்பூரின் ஏரிப் பூங்காவின் ஒரு பகுதியாகும். 1888-ஆம் ஆண்டில் நிறுவப்பட்டது. 1991-ஆம் ஆண்டில், 20.9 ஏக்கர்கள் (8.5 ha) நிலப் பரப்பில் கூடுதலாக பறவை பூங்கா உருவாக்கப்பட்டது. இந்தப் பூங்காவில், ஒரு செயற்கை ஏரி, தேசிய நினைவுச்சின்னம், கோலாலம்பூர் பட்டாம்பூச்சி பூங்கா, மான் பூங்கா, ஆர்க்கிட் பூ மற்றும் செம்பருத்தி தோட்டங்கள் மற்றும் முன்னாள் மலேசிய நாடாளுமன்ற மன்றம் ஆகியவை அடங்கும். 

இது உலகின் மிகப்பெரிய பறவை பூங்காக்களில் ஒன்றாகும். புக்கிட் அமான் மலைப் பகுதியில் இந்த பூங்கா அமைந்து உள்ளது. மலைப்பகுதியில் உள்ள சரிவுகளையும் மடிகளையும் பார்ப்பதற்கு ஏதுவாக மலைப்பாதை அமைக்கப்பட்டு உள்ளது.

செயல்பாடுகள்
------------

பறவைப் பூங்காவின் உட்புறத் தோற்றம்
பறவை-கண்காணித்தல் இங்கே ஒரு பொதுவான நடவடிக்கையாக உள்ளது. விலங்கினங்கள் நிறைந்த கோலாலம்பூர் பறவைகள் பூங்கா அவற்றின் இயற்கையான வாழ்விடங்கள் பற்றிய ஆய்வுக்கு ஆர்வலர்கள் இடையே புகழைப் பெற்றுள்ளது. 

பறவை ஆர்வலர்களில் சிலர், பறவைகளின் வாழ்வியல் முறைகள் பற்றிய ஆய்வுக்காக பறவைகளின் கூடுகளைக் கண்காணிக்கும் ஆய்வாளளராக உள்ளனர்.

நுழைவு
------

கோலாலம்பூர் பறவை பூங்கா, தினமும் காலை 9 முதல் மாலை 6 மணி வரை திறந்து இருக்கும். நுழைவுக் கட்டணம் செலுத்திய பின்னர், வருகையாளர்களுக்குப் பூங்காவின் அமைப்பை குறிக்கும் காகித வரைபடம் வழங்கப்படும். மணிக்கட்டு அடையாளக் கட்டு அணிந்த பின்னர், பார்வையாளர்கள் பூங்காவிற்குள் நுழைய அனுமதிக்கப் படுகின்றது. 

இந்தப் பறவைப் பூங்காவின் ஊழியர்களில் பலர் இருமொழி (மலாய், மற்றும் ஆங்கிலம்) தெரிந்தவர்களாக இருப்பதால், பறவைகளைப் பற்றி தங்களுக்குத் தெரிந்த தகவல்களை மகிழ்ச்சியுடன் பகிர்ந்து கொள்கின்றனர்.

படத்தொகுப்பு
------------

* கல்வி மையத்தில் ஒரு பறவைக் குஞ்சுகல்வி மையத்தில் ஒரு பறவைக் குஞ்சு
* ரெயின்போ லோரிகீட் (Rainbow lorikeets) மற்றும் சிவப்பு லோரி (red lory) பறவைகளின் உணவு நேரம்ரெயின்போ லோரிகீட் *(Rainbow lorikeets)* மற்றும் சிவப்பு லோரி *(red lory)* பறவைகளின் உணவு நேரம்
* பறவைகளுக்கான பப்பாளித் துண்டுபறவைகளுக்கான பப்பாளித் துண்டு
* கோலாலம்பூர் பறவைப் பூங்காவில் ரெயின்போ லோரிகீட்கோலாலம்பூர் பறவைப் பூங்காவில் ரெயின்போ லோரிகீட்
* பால் கொக்குகள் கடந்து செல்கிறதுபால் கொக்குகள் கடந்து செல்கிறது
* ஒரு பறவை பப்பாளித் துண்டை உண்கிறதுஒரு பறவை பப்பாளித் துண்டை உண்கிறது
* பூங்காவில் மயில்பூங்காவில் மயில்
* பூங்கா நுழைவாயிலில் இருந்து எடுக்கப்பட்ட புகைப்படம்பூங்கா நுழைவாயிலில் இருந்து எடுக்கப்பட்ட புகைப்படம்
* ஒரு வெண் கிளிஒரு வெண் கிளி
* கோலாலம்பூர் பறவை பூங்காவில் "எக்ரட்" (Egret) பறவைகோலாலம்பூர் பறவை பூங்காவில் "எக்ரட்" *(Egret)* பறவை
* பக்கவாட்டில் உட்கார்ந்த நிலையில் உள்ள ஒரு பறவையின் பார்வைபக்கவாட்டில் உட்கார்ந்த நிலையில் உள்ள ஒரு பறவையின் பார்வை
* நுழைவாயிலுக்கு அருகில்நுழைவாயிலுக்கு அருகில்
* ஒரு மயில்ஒரு மயில்

குறிப்புகள்
-----------

1. ↑  "The Bird Park is a part of an area called the Lake Gardens. These serene and scenic Lake Gardens (60-hectare) were established in the year1888 and form the green belt of Kuala Lumpur". 8 April 2022 அன்று பார்க்கப்பட்டது.

மேலும் காண்க
------------

மலேசியத் தேசியப் பூங்காக்களின் பட்டியல்

வெளி இணைப்புகள்
---------------

* பொதுவகத்தில் கோலாலம்பூர் பறவை பூங்கா தொடர்பாக ஊடகக் கோப்புகள் உள்ளன.
* அதிகாரப்பூர்வ இணையதளம்

| * பா
* உ
* தொ
மலேசியாவின் உயிரியல் பூங்காக்கள் |
| --- |
| உயிரியல் பூங்காக்கள் | 
* ஜொகூர் விலங்கியல் பூங்கா
* ஜோங் முதலைப் பண்ணை (ஜொகூர்)
* கோலா கண்டா யானைகள் காப்பகம்
* கோலாலம்பூர் பறவை பூங்கா
* கோலாலம்பூர் பட்டாம்பூச்சி பூங்கா
* மலாக்கா விலங்கியல் பூங்கா
* மலேசிய விலங்கியல் பூங்கா
* பெர்டானா தாவரவியல் பூங்கா
* தைப்பிங் விலங்கியல் பூங்கா

 |
| நீர்வாழ் காட்சியகங்கள் | 
* கோலாலம்பூர் மாநாட்டு மைய நீர்வாழ் காட்சியகம்
* கோத்தா கினபாலு பசுமைக் காப்பகம்
* லெகோலேண்ட் கடல்வாழ் உயிரியல் காட்சியகம்

 |